**2021. gada Saulkrastu novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Saulkrastu novada domē tika ievēlēti 15 deputāti. Šīs bija pirmās vēlēšanas kopš 2021. gada administratīvi teritoriālās reformas jaunizveidotajā Saulkrastu novadā. Vēlēšanās piedalijās 8 kandidātu saraksti, kas kopā sastāvēja no 109 kandidātiem.

Vēlēšanu norise
---------------

Saulkrastu novadā atradās 4 vēlēšanu iecirkņi. Saulkrastu pagastā varēja nobalsot Zvejniekciema Kultūras namā, Saulkrastu pilsētā varēja nobalsot Saulkrastu novada domē, kas bija vienīgā vieta novadā, kur nebija iespējams piekļūt cilvēkiem ar kustību traucējumiem, bet Sējas pagastā varēja nobalsot Pabažu kultūras namā un Sējas novada domē.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī balsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

Latvijas Televīzijas ziņu raidījuma Panorāma rubrikā "Tautas panorāma" 2021. gada 13. aprīlī tika pārraidīts sižets par Saulkrastu novadu, kurā tika aptaujāti novada iedzīvotāji. Sējas novada iedzīvotāji apšaubīja Saulkrastu kā novada centra nozīmi, bet Saulkrastu iedzīvotāji kā lielākās problēmas norādīja ēku siltināšanu, augstos apkures tarifus, kā arī stāvvietu trūkumu.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 15 deputāti, ja iedzīvotāju skaits administratīvajā teritorijā ir zemāks par 30 000.

Tiesības piedalīties Saulkrastu novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Saulkrastu novada administratīvajā teritorijā 90 dienas pirms vēlēšanu dienas, vai kuriem Saulkrastu administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).

Kandidātu saraksti
------------------

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Saskaņa | 4 | Andrejs Vinogradovs | 53 | 1,61% | 0 |
| 2 | Jaunā Saskaņa | 1 | Rihards Pušmucāns | 22 | 0,67% | 0 |
| 3 | Latvijas Zaļā partija | 18 | Guntis Liepiņš | 858 | 26,02% | 4 |
| 4 | Nacionālā apvienība "Visu Latvijai!"—"Tēvzemei un Brīvībai/LNNK", Jaunā konservatīvā partija | 18 | Jānis Eglīts | 507 | 15,38% | 3 |
| 5 | Jaunā Vienotība | 14 | Izita Kļaviņa | 155 | 4,70% | 0 |
| 6 | Latvijas attīstībai | 18 | Artūrs Ancāns | 469 | 14,23% | 2 |
| 7 | Latvijas Zemnieku savienība | 18 | Alens Horsts | 138 | 4,19% | 0 |
| 8 | Latvijas Reģionu apvienība | 18 | Normunds Līcis | 1066 | 32,33% | 6 |

Ievēlētie deputāti
------------------

Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts tika publicēts pēc vēlēšanu rezultātu apstiprināšanas.

| **Nr.** | **Deputāts** | **Saraksts** |
| --- | --- | --- |
| 1 | Normunds Līcis | Latvijas Reģionu apvienība |
| 2 | Jurģis Grabčiks |
| 3 | Oksana Vanaga |
| 4 | Raivo Jēkabsons |
| 5 | Toms Turlajs |
| 6 | Raimonds Kalniņš |
| 7 | Guntis Liepiņš | Latvijas Zaļā partija |
| 8 | Normunds Broks |
| 9 | Inta Petrova |
| 10 | Liene Ozoliņa |
| 11 | Ervīns Grāvītis | Nacionālā apvienība "Visu Latvijai!"-"Tēvzemei un Brīvībai/LNNK", Jaunā konservatīvā partija |
| 12 | Andris Dulpiņš |
| 13 | Mārtiņš Kišuro |
| 14 | Māris Iekļavs | Latvijas attīstībai |
| 15 | Santa Ancāne |

Atsauces
--------

1. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
2. ↑  «Izsludināta pieteikšanās darbam vēlēšanu iecirkņos». Sējas novads. 2021. gada 16. martā. Arhivēts no oriģināla, laiks: 2021. gada 8. decembrī. Skatīts: 2021. gada 14. aprīlī.
3. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
4. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
5. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
6. ↑  Aija Kinca. «VIDEO: «Tautas panorāma» Saulkrastos: Problēmas ir ceļi, apkures rēķini un stāvvietas». *lsm.lv* (LSM), 2021. gada 13. aprīlī. Skatīts: 2021. gada 14. aprīlī.
7. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
8. ↑  Latvijas Reģionu apvienība, aplūkots 2023. gada 25. februārī
9. ↑  Latvijas Zaļā partija, aplūkots 2023. gada 25. februārī
10. ↑  Nacionālā apvienība "Visu Latvijai!"—"Tēvzemei un Brīvībai/LNNK", Jaunā konservatīvā partija, aplūkots 2023. gada 25. februārī
11. ↑  Latvijas attīstībai, aplūkots 2023. gada 25. februārī

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |